b'\n_START_ARTICLE_\nNicolas-Edme R\xc3\xa9tif\n_START_SECTION_\nBiografie\n_START_PARAGRAPH_\nN\xc4\x83scut la Sacy, el a fost educat de c\xc4\x83tre janseni\xc8\x99ti la Bic\xc3\xaatre, iar dup\xc4\x83 alungarea janseni\xc8\x99tilor fost primit de c\xc4\x83tre unul dintre fra\xc8\x9bii s\xc4\x83i, care era preot. Din cauza unui scandal \xc3\xaen care a fost implicat, a fost nevoit s\xc4\x83 plece \xc8\x99i a devenit ucenicul unui tipograf din Auxerre, \xc8\x99i, dup\xc4\x83 ce \xc8\x99i-a \xc3\xaencheiat practica, s-a dus la Paris. Aici a lucrat ca ucenic tipograf \xc8\x99i \xc3\xaen 1760 s-a c\xc4\x83s\xc4\x83torit cu Anne sau Agn\xc3\xa8s Leb\xc3\xa8gue, o rud\xc4\x83 a fostului s\xc4\x83u st\xc4\x83p\xc3\xa2n de la Auxerre._NEWLINE_Abia la cinci sau \xc8\x99ase ani dup\xc4\x83 c\xc4\x83s\xc4\x83toria lui, R\xc3\xa9tif a devenit scriitor \xc8\x99i, din acel moment p\xc3\xa2n\xc4\x83 la moartea sa, el a scris o cantitate impresionant\xc4\x83 de c\xc4\x83r\xc8\x9bi, \xc3\xaensum\xc3\xa2nd aproximativ dou\xc4\x83 sute de volume, multe dintre ele imprimate cu propria lui m\xc3\xa2n\xc4\x83, pe aproape orice subiect imaginabil. R\xc3\xa9tif a suferit periodic de s\xc4\x83r\xc4\x83cie extrem\xc4\x83. El a prezentat episoade din via\xc8\x9ba lui \xc3\xaen c\xc4\x83r\xc8\x9bile sale, care, \xe2\x80\x9e\xc3\xaen ciuda senza\xc8\x9biilor lor decolorate, con\xc8\x9bin imagini veridice ale societ\xc4\x83\xc8\x9bii franceze \xc3\xaen ajunul Revolu\xc8\x9biei\xe2\x80\x9d. El s-a descris \xc3\xaen scrierile sale at\xc3\xa2t ca un realist social, c\xc3\xa2t \xc8\x99i ca un fantezist pe teme sexuale._NEWLINE_Edi\xc8\x9biile originale ale acestora \xc8\x99i toate c\xc4\x83r\xc8\x9bile sale au fost mult timp curiozit\xc4\x83\xc8\x9bi bibliografice din cauza rarit\xc4\x83\xc8\x9bii lor, a frumoaselor \xc8\x99i curioaselor ilustra\xc8\x9bii pe care le con\xc8\x9bin multe dintre ele \xc8\x99i a sistemului tipografic ciudat tipografic \xc3\xaen care sunt compuse cele mai multe dintre ele._NEWLINE_C\xc4\x83derea valorii asignatelor \xc3\xaen timpul Revolu\xc8\x9biei l-au for\xc8\x9bat s\xc4\x83-\xc8\x99i c\xc3\xa2\xc8\x99tige existen\xc8\x9ba din scris, profit\xc3\xa2nd de pe urma libert\xc4\x83\xc8\x9bii presei. \xc3\x8en 1795 el a primit un bac\xc8\x99i\xc8\x99 de 2000 de franci din partea Conven\xc8\x9biei Thermidoriene._NEWLINE_\xc3\x8en ciuda declara\xc8\x9biilor sale de sus\xc8\x9binere a noii puteri, cuno\xc8\x99tin\xc8\x9bele sale aristocrate \xc8\x99i reputa\xc8\x9bia lui l-au f\xc4\x83cut s\xc4\x83 cad\xc4\x83 \xc3\xaen dizgra\xc8\x9bie._NEWLINE_Chiar \xc3\xaenainte de moartea lui Napoleon i-a oferit un post \xc3\xaen ministerul poli\xc8\x9biei; el a murit la Paris, \xc3\xaenainte de a-\xc8\x99i prelua func\xc8\x9bia.\n_START_SECTION_\nEvaluarea activit\xc4\x83\xc8\x9bii sale\n_START_PARAGRAPH_\nPotrivit Britannica 1911,_NEWLINE_\xe2\x80\x9eR\xc3\xa9tif de la Bretonne de\xc8\x9bine, f\xc4\x83r\xc4\x83 \xc3\xaendoial\xc4\x83, un loc remarcabil \xc3\xaen\xc2\xa0literatura francez\xc4\x83. El era excesiv de vanitos \xc8\x99i avea o moral\xc4\x83 extrem de relaxat\xc4\x83. C\xc4\x83r\xc8\x9bile lui erau scrise \xc3\xaen grab\xc4\x83, iar subiectul \xc8\x99i limbajul licen\xc8\x9bios le face destul de nepotrivite pentru lectura general\xc4\x83.\xe2\x80\x9d_NEWLINE_El \xc8\x99i Marchizul de Sade au men\xc8\x9binut \xc3\xaentre ei o ur\xc4\x83 reciproc\xc4\x83, dar el a fost apreciat de Benjamin Constant \xc8\x99i de Friedrich von Schiller \xc8\x99i a ap\xc4\x83rut la masa lui Alexandre Balthazar Laurent Grimod de La Reyni\xc3\xa8re, pe care l-a \xc3\xaent\xc3\xa2lnit \xc3\xaen 1782. Jean-Fran\xc3\xa7ois de La Harpe l-a poreclit \xe2\x80\x9eVoltaire al cameristelor\xe2\x80\x9d. El a fost redescoperit de c\xc4\x83tre suprareali\xc8\x99ti \xc3\xaen secolul al XX-lea._NEWLINE_El este men\xc8\x9bionat, de asemenea, pentru ideile sale asem\xc4\x83n\xc4\x83toare comunismului; termenul a ap\xc4\x83rut mai \xc3\xaent\xc3\xa2i \xc3\xaen cartea sa din 1785 despre Joseph-Alexandre-Victor Hupay de Fuveau care s-a descris pe sine ca fiind \xe2\x80\x9ecomunist\xe2\x80\x9d \xc3\xaen\xc2\xa0Projet de communaut\xc3\xa9 philosophe._NEWLINE_Scriitorul Mario Vargas Llosa are un capitol despre R\xc3\xa9tif \xc3\xaen romanul s\xc4\x83u Caietele lui don Rigoberto._NEWLINE_Romanciera francez\xc4\x83 Catherine Rihoit l-a f\xc4\x83cut pe Restif de la Bretonne un personaj important \xc3\xaen romanul La Nuit de Varenne (1982). Acesta a fost ecranizat \xc3\xaen acela\xc8\x99i an \xc3\xaentr-un film franco-italian intitulat La Nuit de Varennes. Jean-Louis Barrault l-a interpretat pe Restif. \xc3\x8en film au mai jucat Marcello Mastroianni \xc3\xaen rolul lui Casanova \xc8\x99i Harvey Keitel \xc3\xaen rolul lui Thomas Paine._NEWLINE_R\xc3\xa9tif a fost un \xe2\x80\x9epornograf\xe2\x80\x9d \xc3\xaen sensul modern al cuv\xc3\xa2ntului, realiz\xc3\xa2nd descrieri ale actelor sexuale \xc3\xaen scrierile sale. Cu toate acestea, el a fost, de asemenea, un \xe2\x80\x9epornograf\xe2\x80\x9d \xc3\xaen sensul grecesc vechi al cuv\xc3\xa2ntului, deoarece a scris despre via\xc8\x9ba de zi cu zi a prostituatelor \xc8\x99i s-a preocupat de bun\xc4\x83starea lor. Aceast\xc4\x83 din urm\xc4\x83 defini\xc8\x9bie este cea pe care a acceptat-o ca utilizare corect\xc4\x83 a cuv\xc3\xa2ntului.'